નોટબંધીની ઘોષણા બાદ એટીએમ અને નવી નોટોને લઇને જાત-જાતના કિસ્સાઓ સામે આવી ચૂક્યા છે. તાજેતરમં જ રાજસ્થાનના એટીએમનો એક આશ્ચર્યજનક કિસ્સો સામે આવ્યો છે. રાજસ્થાનના ટોંકના રહેવાસી જિતેશ દિવાકર અને તેમની સાથે એટીએમની લાઇનમાં ઊભેલા કેટલાક લોકો એટીએમની કરામતથી રાતોરાત અમીર બની ગયા હતા. આ ઘટના મંગળવાર સાંજની છે. રાજસ્થાનની રાજધાની જયપુરથી 80 કિલોમીટર દૂર આવેલા એટીએમમાંથી પૈસા ઉપાડવા ગયેલા જિતેશ દિવાકરે 3500 રૂપિયાનો વિકલ્પ પસંદ કર્યો હતો. પરંતુ એટીએમમાંથી 3500ની જગ્યાએ 70,000 રૂપિયા બહાર નીકળ્યા.